
   Z A P I S N I K
 30. sjednice Vijeća Mjesnog odbora Ferenščica
20. listopada 2023.
u prostorijama mjesnog odbora Ferenščica,
s početkom u 18:00 sati

NAZOČNI ČLANOVI VIJEĆA:
Ante Palada, Danko Knoblo, Siniša Mikuličić, Ištvan Pacal, Iva Majsak, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema
 
Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 29. sjednice Vijeća, održane 15. rujna  2023.

	Na prijedlog predsjednika Vijeće jednoglasno utvrđuje

D N E V N I   R E D 

1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana
2. Aktualna komunalna problematika
3. Korištenje prostora MO
4. Razno: izvješća , pitanja i prijedlozi

Članovi Vijeća primili su pisani materijal uz poziv.

Ad 1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

U raspravi o prijedlogu zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana sudjeluje 6 od 7 vijećnika.	
  
Nakon rasprave Vijeće jednoglasno donosi:




Z A K L J U Č A K
O davanju mišljenja o prijedlogu osiguravanja sredstava za provođenje aktivnosti,
programa i projekata u svrhu unapređenja kvalitete života građana

1. Vijeće Mjesnog odbora Ferenščica suglasno je s prijedlogom Gradskog ureda za
mjesnu samoupravu, promet, civilnu zaštitu i sigurnost za osiguravanje sredstava u
svrhu provođenja Plana potreba za aktivnostima, programima i projektima
unapređenja kvaliteta života građana.

2. Vijeće Mjesnog odbora Ferenščica predlaže da se za naredno proračunsko razdoblje
osiguraju sredstva za potrebe realizacije Plana u iznosu 4.000,00 eura.

3. Ovaj zaključak biti će dostavljen Gradskom uredu za mjesnu samoupravu, promet,
civilnu zaštitu i sigurnost.

Ad 2. Aktualna komunalna problematika  

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
  
1. Signalizacija i zabrana parkiranja 
2. [bookmark: _Hlk145961063]Obnova tramvajskih stanica
3. Javna rasvjeta na dijelu ulice Donje Svetice
4. Postavljanje stupića kod Veletržnice i hladnjače

Nakon rasprave Vijeće jednoglasno donosi:

Z A K L J U Č A K
O signalizaciji i zabrani parkiranja 

Temeljem prijedloga gospodina Duje Šegvića, Vijeće Mjesnog Odbora Ferenščica jednoglasno donosi zaključak da se od nadležnog gradskog ureda i poduzeća zatraži postavljanje znaka zabranjeno parkiranje i predmetni dio kolnika označi žutom trakom. 

Obrazloženje: Zbog nedostataka signalizacije na krizanju Ivanićgradske i ul. Ferenščica I ., premda je parkiranje na tom djelu zabranjeno, i postoji dugogodišnja potreba i praksa parkiranja, predlažemo da se taj dio prometnice označi žutom horizontalnom oznakom te da se postavi vertikalna signalizacija  zabrane parkiranja i zaustavljanja. Na taj način će svi stanari biti obaviješteni da je parkiranje na tom dijelu zabranjeno. Slike točne lokacije na kojoj se traži postavljanje horizontalne i vertikalne signalizacije prilog su ovog zapisnika. 
Z A K L J U Č A K
O prometnoj regulaciji u ulici 1. Ferenščica 74-84

Temeljem prijedloga stanara stambene zgrade 1. Ferenščica 74 - 84, Vijeće Mjesnog Odbora Ferenščica jednoglasno donosi zaključak da se od nadležnih gradskih ureda i poduzeća zatraži revizija djela aktualnog prometnog elaborata u djelu koji određuje regulaciju prometa u pokretu i mirovanju u ulici I. Ferenščica 74 – 84, odnosno od križanja sa ulicom VI. Ferenščica da spoja sa glavnom prometnicom ulice I. Ferenščica kod DV Duga.

Obrazloženje: Aktualni prometni elaborat određuje dvosmjerni promet ulicom I. Ferenščica od kbr. 74 do 84 te uzdužno parkiranje vozila uz prometnicu sa južne strane ulice uz stambenu zgradu. Takvim prometnim rješenjem smanjuje se broj parkirnih mjesta s obzirom da se trenutno korisnici parkiraju okomito odnosno u koso. Na taj način trenutno se može parkirati oko 40 vozila, dok novi prometni elaborat tu brojku smanjuje na 18 parkirnih mjesta. Time se stvara veliki problem ubuduće jer i sa ovom opcijom parkiranja većeg broja vozila parkirnih mjesta nema dovoljno te se korisnici parkiraju po nogostupu što je vidljivo iz priloženih slika. Predlažemo uspostavu jednosmjerne regulacije prometa na način da na prilasku predmetnoj prometnici kod stambene zgrade I. Ferenščica 72 vozila mogu skrenuti prema istoku ili prema zapadu u jednosmjerne dijelove ulice kako bi se omogućio nesmetan promet vozilima a ostavio trenutni način korištenja parkirališnih mjesta uz okomito parkiranje na prometnicu kao što su vozila u praksi i do sada unazad 50 godina bila i parkirana na toj lokaciji. 
Sve navedeno je dodatno pojašnjeno u skicama i slikama koje prilažemo kao dodatak ovom zaključku. Za ovaj zaključak imamo podršku predstavnika suvlasnika stambenih zgrada ispred kojih se nalazi navedeno parkiralište i prometnica. Zbog svega prethodno navedenog molimo da se održi očevid na predmetnoj lokaciji zajedno sa predstavnicima Vijeća MO Ferenščica i predstavnicima stanara zgrada u neposrednoj blizini predmetne lokacije.


[bookmark: _GoBack]
Z A K L J U Č A K
O obnovi tramvajskih stanica

Temeljem prijedloga vijećnice Martine Erstić, Vijeće Mjesnog Odbora Ferenščica jednoglasno donosi zaključak da se od nadležnog gradskog poduzeća ZET-a zatraži obnova postojeće tramvajske stanice.

Obrazloženje: Traži se od ZET-a obnova postojeće tramvajske stanice (micanje postojeće i ugradnja nove kućice) na tramvajskim stanicama Ferenščica, Ivanićgradska, Getaldićeva, Čavićeva i Žitnjak u smjeru zapada te izgradnja kućica na prethodno navedenim stanicama te stanicama Donje Svetice i Ivanićgradska u smjeru istoka. Naglasak stavljamo na stanice Ferenščica i Čavićeva u oba smjera zbog velikog broja studenata i školaraca koji se koriste navedenim stanicama a čiji se broj povećao nakon što su tri fakulteta uselila u zgradu Tekstilprometa u ulici grada Gospića. U prilogu ovog zapisnika dostavljamo sliku gužve na stanici Ferenščica u smjeru zapada kao ilustraciju premalog kapaciteta natkrivenog djela stajališta, pogotovo u slučaju kada vrijeme bude loše i kada se putnici trebaju od kiše skloniti ispod natkrivenog djela.


Z A K L J U Č A K
O javnoj rasvjeti na dijelu ceste Donje Svetice

Temeljem prijedloga vijećnice Martine Erstić, Vijeće Mjesnog Odbora Ferenščica jednoglasno donosi zaključak da se od nadležnog gradskog poduzeća zatraži provjera zbog čega na djelu ulice Donje Svetice kod kbr. 127 ne postoje rasvjetna tijela u dužini 50-ak metara prometnice za istočne strane te ukoliko se radi o propustu prilikom izgradnje da se na predmetnom djelu postave rasvjetna tijela ili ukoliko nije propust tražimo da se uradi stavljanje ovog zaključka sa zahtjevom za izgradnjom rasvjetnih tijela u program građenja grada Zagreba za 2024. godinu. 

Obrazloženje: Zbog nedostatka rasvjete na predmetnom djelu ulice Donje Svetice smanjena je preglednost prometa i vidljivost ostalih sudionika u prometu a samim time i njihova sigurnost. Potrebno je ukoliko se radi o propustu prilikom izgradnje da se na predmetnom djelu postave rasvjetna tijela ili ukoliko nije propust tražimo da se uradi stavljanje ovog zaključka sa zahtjevom za izgradnjom rasvjetnih tijela u program građenja grada Zagreba za 2024. godinu. 

Z A K L J U Č A K
O postavljanju stupića kod Veletržnice i hladnjače

Temeljem prijedloga gospodina Ivice Blaževiča iz Veletržnice i hladnjače, Vijeće Mjesnog Odbora Ferenščica jednoglasno donosi zaključak da se od nadležnih gradskih ureda i poduzeća zatraži postavljanje stupića na nogostup u Lovinčićevoj ulici kod br.8 -16, tj., prije skretanja u prostor veletržnica i hladnjače. 

Obrazloženje: Postavljanje stupića na nogostup u Lovinčićevoj ulici kod br.8 -16, tj., prije skretanja u prostor veletržnica i hladnjače. Na dijelu nogostupa koji je crveno označen na slici koja je prilog ovog zapisnika, dosta često su parkirani automobili koji otežavaju skretanje šlepera u prostor Veletržnice i hladnjače.

Ad 3. Korištenje prostora MO

Članovi Vijeća primili su pisani materijal uz poziv.
U raspravi oko korištenja prostora MS sudjeluje 6 od 7 vijećnika. Raspravljaju o slijedećoj tematici:

[bookmark: _Hlk94291914]Jednokretno korištenje prostorija MS od strane KUD Romska Duša petkom u periodu od 18-20 h. do 31.12.2023.
Jednokretno korištenje prostorija MS od strane Udruge MOLD u sljedećim terminima 4.11.,11.11.,25.11 i 2.12.2023. u vremenu od 10-11,30 h.
Jednokretno korištenje prostorija MS od strane Mladena Huseinovića – udruga građana 09.12.2023. od 10-21 h.


Ad 4.Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica sa izviješćima i daljnjim postupanjima po prethodnim prijedlozima MO Ferenščica od strane Vijeća Gradske  četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima. Uz to izvještava i o planiranim radionica na području mjesnog odbora.

Dovršeno u 19:30 sati

KLASA: 024-08/23-003/2051
URBROJ:251-13-11-11/003-23-2

U Zagrebu , 20.10.2023.

Zapisnik sastavio: 							     Predsjednik Vijeća Mjesnog 
Danko Knoblo							               Ante Palada
					                       
						       
